**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2025. július 31-én tartandó rendes nyílt ülésére**

Az előterjesztés tárgya: A Magiszter Alapítvánnyal kötött használati és feladatellátási szerződések módosításáról

Melléklet: -

Az előterjesztés előadója: Balázsi Csilla polgármester

Az előterjesztés témafelelőse: Krasznainé dr. Csikós Magdolna Igazgatási és szociális osztályvezető

Az előterjesztés ügyiratszáma: TPH/9368/2025.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. mell. 1.10. pontja  |
|  |  |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
| Dr. Molnár Tímea | Kornisné Liptay Elza Szociális és Gyermekjóléti Központ Intézményvezető | szeszk@gmail.com |
| Orosz MariannPuskás Zoltánné | Magiszter Alapítvány | szocialiskozpont.emilia@gmail.com |

Tiszavasvári, 2025. július 25.

 **Krasznainé dr. Csikós Magdolna**

 **témafelelős**

**Tiszavasvári Város Polgármesterétől**

4440 Tiszavasvári, Városháza tér 4.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Krasznainé dr. Csikós Magdolna

**ELŐTERJESZTÉS**

**- a Képviselő-testülethez –**

**A Magiszter Alapítvánnyal kötött használati és feladatellátási szerződések módosításáról**

**Tisztelt Képviselő-testület!**

Önkormányzatunk kiemelt célja a gyermekek esélyegyenlőségének javítása, különösen a hátrányos helyzetű családok támogatása érdekében. E cél megvalósítását szolgálja a **Biztos Kezdet Gyerekház** működtetése is, amely a korai gyermekkorban nyújt komplex szolgáltatásokat a gyermekek és szüleik számára.

A Biztos Kezdet Gyerekház jelenleg nem az önkormányzat saját fenntartásában működik. A Belügyminisztérium 2025-ben pályázatot írt ki a Biztos Kezdet Gyerekházak befogadására és költségvetési támogatására, amelyre 2025. augusztus 21. napjáig lehet pályázni.

A pályázati lehetőség kihasználása és a hosszú távú, fenntartható működtetés biztosítása érdekében indokolt a gyerekház működtetésének átvétele.

**A Biztos Kezdet Gyerekház működtetését az önkormányzat 2025. december 31. napjával tervezi átvenni, és 2026. január 1. napjától az önkormányzat saját intézményén keresztül biztosítja annak további működését.**

Ehhez szükséges a meglévő, Magiszter Alapítvánnyal kötött **használati szerződés** és **feladatellátási szerződés** módosítása, valamint a pályázat benyújtása a Belügyminisztérium felé a költségvetési támogatás igénybevétele érdekében.

A Képviselő-testület a 2025. június 25-ei ülésén a 177/2025 (VI.25.) Kt sz. határozatával döntött az alábbiakról:

* 2026. január 1. napjától a Bűdi Biztos Kezdet Gyerekház (4440 Tiszavasvári, Vasvári P. u. 93.) épületét visszaveszi a Magyarországi Magiszter Alapítványtól, és azt átadja a Kornisné Liptay Elza Szociális és Gyermekjóléti Központ részére.
* a Bűdi Biztos Kezdet Gyerekház működtetését 2026. január 1. napjától a Kornisné Liptay Elza Szociális és Gyermekjóléti Központon keresztül, valamint az újonnan épülő 4440 Tiszavasvári, Széles u. 3. ingatlanon 2027. július 15. napjától beindítandó Biztos Kezdet Gyerekház és Tanoda működtetését szintén saját intézményén keresztül kívánja működtetni az önkormányzat.
* Felhatalmazta a Polgármestert, hogy kezdeményezze a 171/2023 (VI.12.) Kt sz. határozattal elfogadott Magyarországi Magiszter Alapítvánnyal megkötött együttműködési megállapodás és használati szerződések módosítását jelen határozat 1. és 2. pontjában megfogalmazott döntésekre vonatkozóan.

A Magiszter Alapítvány munkatársaival egyeztetés történt a meglévő szerződések módosítására.

Ezek előkészítésre kerültek, a határozat-tervezet mellékletei.

A pályázat benyújtásra kerülhet, befogadás esetén az alapító okirat, szakmai programok módosítása, illetve a működési engedély birtokában kaphat támogatást a Kornisné Központ, így ezen dokumentumok elkészítése, hatóságok felé történő benyújtása későbbi feladatot igényel.

***A fentiek figyelembe vételével kérem a Tisztelt Képviselő-testületet az előterjesztés megtárgyalására, továbbá a határozat-tervezet és melléklete elfogadására.***

Tiszavasvári, 2025. július 25.

 **Balázsi Csilla**

 **polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETE**

**..../2025. (VII. 31.) Kt. sz.**

**határozata**

**A Magiszter Alapítvánnyal kötött használati és feladatellátási szerződések módosításáról**

Tiszavasvári Város Önkormányzata Képviselő-testülete a Biztos Kezdet Gyerekház működtetésének 2025. december 31. napjával történő átvétele érdekében az alábbi határozatot hozza:

1. Elfogadja a határozat 1. sz. melléklete szerinti együttműködési megállapodás és a 2. sz. melléklete szerinti használati szerződés módosításait.
2. Felhatalmazza a polgármestert a mellékelt szerződésmódosítások aláírására.
3. Felkéri a polgármestert, hogy jelen döntésről tájékoztassa a Kornisné Liptay Elza Szociális és Gyermekjóléti Központ intézmény vezetőjét valamint a Magiszter Alapítvány képviselőjét.

**Határidő**: 2025. december 31. **Felelős:** Balázsi Csilla polgármester

**..../2025. (VII. 31.) Kt. sz.**

**határozat**

1. **sz. melléklete**

**Tiszavasvári Város Önkormányzata Képviselő-testülete 171/2023. (VI.12.) Kt. számú határozata alapján létrejött együttműködési megállapodás módosítása**

**amely létrejött egyrészről:**
**Tiszavasvári Város Önkormányzata**
(székhelye: 4440 Tiszavasvári, Városháza tér 4., adószáma: 15732468-2-15, képviseli: Balázsi Csilla polgármester)

a továbbiakban: **Önkormányzat**,

**másrészről:**

**Magyarországi Magiszter Alapítvány**
(székhelye: 4024 Debrecen, Wesselényi u. 4/b, nyilvántartási száma: ……………………, bírósági ügyszáma: ……………………, adószáma: ……………………, statisztikai számjele: ……………………, képviseli: Orosz Mariann elnök)

a továbbiakban: **Alapítvány**,

együttesen: **Felek**,

az alulírott napon és helyen, a következő feltételekkel:

**1. A Megállapodás módosítása**

1.1 Felek rögzítik, hogy az Együttműködési Megállapodás **4.1.2. pontja (BIZTOS KEZDET GYEREKHÁZ-BŰD)**, valamint **4.2.1. és 4.2.2. pontjai (TANODA-SZENTMIHÁLY és BIZTOS KEZDET GYEREKHÁZ-SZENTMIHÁLY)** vonatkozásában az Alapítvány működtetői feladatai 2025. december 31. napjáig állnak fenn.

1.2 Felek megállapodnak, hogy **2026. január 1. napjától** a fent megjelölt szolgáltatásokat (Bűdi Biztos Kezdet Gyerekház, Szentmihályi Tanoda, Szentmihályi Biztos Kezdet Gyerekház) **Tiszavasvári Város Önkormányzata saját fenntartásában és működtetésében kívánja folytatni a Belügyminisztériumhoz benyújtandó támogatások elnyerése esetén a Kornisné Liptay Elza Szociális és Gyermekjóléti Központ intézményén keresztül**, az Alapítvány ezen időponttól kezdődően ezen szolgáltatások működtetését megszünteti.

1.3 Az Alapítvány vállalja, hogy 2025. december 31. napjáig a működtetéshez kapcsolódó szakmai, tárgyi és adminisztratív feladatait maradéktalanul ellátja, és gondoskodik a szolgáltatások **zökkenőmentes átadásáról** az Önkormányzat részére.

1.4 Az Alapítvány kötelezettséget vállal arra, hogy az Önkormányzat részére, a működtetéshez átadott, **BM/3017-13/2021. iktatószámú Támogatói Okiratban foglatak szerint beszerzett tárgyi eszközöket (ingó vagyontárgyak)**, a szolgáltatások folyamatos ellátása érdekében **2025. december 31. napjáig** állapotfelméréssel együtt, leltár szerint visszaadja.

1.5. Az Alapítvány visszaadja a Tiszavasvári 822/2/A/2 hrsz-ú, a valóságban 4440 Tiszavasvári, Vasvári Pál u. 93. szám alatti ingatlan Biztos Kezdet Gyerekház épületrészét 2025. december 31. napjával.

**2. Egyéb rendelkezések**

2.1 Jelen módosítás a Felek általi aláírás napján lép hatályba, és az Együttműködési Megállapodás elválaszthatatlan részét képezi.

2.2 Jelen módosításban nem szabályozott kérdésekben az eredeti Együttműködési Megállapodás rendelkezései változatlanul irányadóak.

**Tiszavasvári, 2025. ………………..**

……………………………………….

**Önkormányzat**

Képv.: Balázsi Csilla polgármester

……………………………………….

**Alapítvány**

Képv.: Orosz Mariann elnök

**..../2025. (VII. 31.) Kt. sz.**

**határozat**

1. **sz. melléklete**

**HASZNÁLATI SZERZŐDÉS MÓDOSÍTÁS**

amely létrejött egyrészről
**Tiszavasvári Város Önkormányzata**
székhelye: 4440 Tiszavasvári, Városháza tér 4.
képviseli: Balázsi Csilla polgármester
adóigazgatási azonosító száma: 15732468-2-15
(mint **Használatba adó**),

másrészről
**Magyarországi Magiszter Alapítvány**
székhelye: 4024 Debrecen, Wesselényi utca 4/b.
képviseli: Orosz Mariann
nyilvántartási száma: 09-01-0001362
(mint **Használatba vevő**)

a felek között 171/2023. (VI.12.) Kt. számú határozat alapján megkötött **Használati Szerződés** (a továbbiakban: **Alapszerződés**) az alábbiak szerint módosul:

### ****1. A módosítás célja****

A felek megállapodnak abban, hogy az Alapszerződés tárgyát képező ingatlanrész és a kapcsolódó szolgáltatások közül a **biztos kezdet gyerekház** működtetéséhez szükséges ingatlanrész 2025. december 31. napjával visszakerül a Használatba adó tulajdonosi rendelkezésébe. Ezt követően a Használatba vevő kizárólag a **tanoda** működtetésére jogosult az ingatlanban.

### ****2. A szerződés 1. pontja az alábbiak szerint módosul****

A szerződés tárgya 2026. január 1. napjától kizárólag a tanoda működtetéséhez szükséges ingatlanrészre és a kapcsolódó tárgyi eszközökre terjed ki. A biztos kezdet gyerekház működtetéséhez szükséges épületrész és az ahhoz kapcsolódó eszközök 2025. december 31. napjával visszakerülnek a Használatba adó birtokába.

### ****3. Egyéb rendelkezések****

* A biztos kezdet gyerekház működtetéséhez átadott helyiségrészt a Használatba vevő köteles 2025. december 31. napjáig rendeltetésszerű használatra alkalmas, tiszta állapotban visszaadni.
* A biztos kezdet gyerekház szolgáltatáshoz használt önkormányzati tulajdonú ingó eszközöket a Használatba vevő köteles leltárral átadni Használatba adónak.
* E módosítás a Használati Szerződés többi rendelkezését nem érinti, azok változatlanul hatályban maradnak.

### ****4. Záró rendelkezések****

Jelen módosítás a felek általi aláírás napján lép hatályba. A módosítást a felek elolvasták, értelmezték és mint akaratukkal mindenben megegyezőt aláírták.

Tiszavasvári, 2025. ……………………

**Használatba adó:**

Tiszavasvári Város Önkormányzata

képviseli: Balázsi Csilla polgármester

**Használatba vevő:**

Magyarországi Magiszter Alapítvány

képviseli: Orosz Mariann